‘A mháistreás, cén t-achar ba chóir a chaitheamh in áit sular cheart alt a scríobh fúithi?’ – Tuairisc.ie
Nuacht
Náisiúnta
Idirnáisiúnta
Gaeltacht
Oireachtas
Tuairimíocht
Spórt
Cluichí Gaelacha
Sacar
Rugbaí
Eile
Cultúr
Litríocht
Na hEalaíona/Ceol
Scannán
Teilifís/Raidió
Láithreach Bonn
Saol
Eolaíocht/Teicneolaíocht
Sláinte/Faisean
Greann
Pobal
Eolas
Gailearaithe
Ócáidí
Gné-Ailt Fógraíochta
Foghlaimeoirí
Ardteist
Sraith Pictiúr
Cluastuiscint
Léamhthuiscintí
Meascán Mearaí
Físeáin
Filíocht
Prós
Scríbhneoireacht Chruthaitheach
Crosfhocal
Sraith Shóisearach
Gearrscannán
Léamhthuiscintí
Meascán Mearaí
Scríbhneoireacht Chruthaitheach
Físeáin
Crosfhocal
Úrscéal d’fhoghlaimeoirí
Litríocht Bhéil
Folúntais
‘A mháistreás, cén t-achar ba chóir a chaitheamh in áit sular cheart alt a scríobh fúithi?’
LÉAMH AGUS SCRÍOBH: An tseachtain seo: d’fhéadfá dul sa seans agus píosa ficsin a lonnú in áit nach mbeadh mórán cur amach agat uirthi, ach níor mhaith leat tú féin a náiriú os comhair an tsaoil
Alex Hijmans
Dé Sathairn, Samhain 9 2019 ag 5:15 am
An tseachtain seo caite, bhí mé ag spochadh sa cholún seo as bean a bhí in aon rang liom i gcúrsa sa scríbhneoireacht chruthaitheach fadó, nuair a bhí cónaí orm fós i nGaillimh. Mheabhraigh an scéal sin eachtra eile dom a tharla ar an gcúrsa sin agus a léiríonn go raibh mé féin sách soineanta mar scríbhneoir an t-am sin – ag ceapadh go raibh rialacha dochta ann faoi chuile shórt sa scríbhneoireacht, agus go mbeadh na rialacha sin ar eolas ag an teagascóir.
‘Cén t-achar ba chóir do scríbhneoir a chaitheamh in áit sular féidir leis scríobh faoin áit sin?’ an cheist a bhí agam ar an mbean as Meiriceá a bhí i bhfeighil ar an gcúrsa. Bhí mé ag súil le freagra cruinn uaithi, agus bhí súil agam nach mbeadh achar rófhada i gceist: bhí mé díreach tar éis coicís a chaitheamh ar saoire sa Bhrasaíl agus theastaigh uaim gearrscéal a scríobh a bheadh lonnaithe sa tír sin.
‘Ní dóigh liom go bhfuil a leithéid de riail ann,’ a d’fhreagair bean Philadelphia tar éis di tamall fada a chaitheamh ag machnamh faoin gceist.
Bhí díomá orm ag an am ar ndóigh – ‘cead’ uaim ó scríbhneoir ní ba oilte ná mise tabhairt faoi thogra a raibh mé in amhras faoi – ach ag cuimhneamh siar ar an eachtra, ba é an t-aon fhreagra ceart a d’fhéadfadh sí a thabhairt.
Chuir mé tús leis an ngearrscéal sin ach níor chríochnaigh mé riamh é agus is maith an rud é. Tagann deargnáire orm agus an méid a scríobh mé an t-am sin á thabhairt chun cuimhne agam anois – agus cónaí orm le dhá bhliain déag anuas sa tír a ndearna mé iarracht gearrscéal a lonnú ann agus gan ach coicís caite agam san áit. Bhí go leor mícheart leis an iarracht, ach an rud is mó a sheasann amach dom anois ná gur bhaist mé ainm ar an bpríomhcharachtar nach mbaistfeadh tuismitheoirí Brasaíleacha ar dhuine go brách.
Murar leor coicís, céard é an t-achar ceart? Bliain? Dhá bhliain? Cúig bliana? Deich? Fiú agus dhá bhliain déag caite agam sa Bhrasaíl bím de shíor ag seiceáil agus ag déanamh taighde nuair a bhím ag scríobh faoin tír sin, ar eagla go scríobhfainn rud nach mbeadh céad faoin gcéad cruinn.
Ach rith áiféis na ceiste liom nuair a chuimhnigh mé gur scríobh mé féin neart scéalta ar éirigh leo (i mo thuairim féin, ar ndóigh) agus atá lonnaithe in áiteanna nár chaith mé ann ach cúpla lá.
‘D’fhéadfá é a sheansáil!’ – sin é an freagra a thabharfainn féin dá mba theagascóir scríbhneoireachta mé agus dá gcuirfí an cheist orm a chuir mise ar bhean Philadelphia fadó.
D’fhéadfá dul sa seans agus píosa ficsin a lonnú in áit nach mbeadh mórán cur amach agat uirthi, agus cá bhfios nach n-éireodh leat – ach mholfainn an t-uafás taighde a dhéanamh ar dtús.
Léigh tuilleadh sa rannóg seo 'Tuairimíocht'
Amanta caithfidh tú duine eile a thrust go hiomlán…
Dé hAoine, Samhain 11 2022
Nuair atá tú ag tarraingt siar is léiriú don domhan mór é nach bhfuil tú ag buachan
Dé hAoine, Samhain 11 2022
Níl na torthaí go léir faighte i SAM fós, ach tá aird cheana ar 2024 agus Trump
Dé hAoine, Samhain 11 2022
Fág freagra ar '‘A mháistreás, cén t-achar ba chóir a chaitheamh in áit sular cheart alt a scríobh fúithi?’'
Cancel reply
Δ
Úrnua
Tá deireadh leis an gcaint shéimh faoin síorchairdeas – tá an Breatimeacht buailte linn
Dé hAoine, Nollaig 2
Foilsiú treoirlínte nua don phleanáil sa Ghaeltacht curtha siar arís
Dé hAoine, Nollaig 2
Pé is maith leat nó nach maith leat é, tá dualgas ar chraoltóirí gan tuairimí áirithe a fhágáil ar lár...